**TEACCH**

En del børn med autisme har foruden de kernesymptomer, der følger med denne diagnose også udfordringer i forhold til opmærksomhed. Det kan betyde, at barnet, den unge blandt andet kan have meget svært ved at holde sin opmærksomhed fanget på ét område. Barnet, den unges opmærksomhed kan hele tiden springe fra det ene til det andet, hvilket betyder, at det er svært for det at lære både bevægelser og anden former for læring. Hvis barnet, den unge hele tiden bliver forstyrret, fordi det har svært ved at holde sin opmærksomhed fangen ved det, det er i gang med, vil det også være svært for barnet, den unge at få øvet og dermed lært fx nye færdigheder.

Vi er særdeles bevidste om, at Barnet , den unge med autisme kan på grund af dets udfordringer have svært ved helt at forstå meningen med det, der foregår i dets omgivelser både i forhold til kommunikation, fysiske og sociale relationer.

Der kan være andre faktorer, der har indflydelse på barnet, den unges sansemotoriske udvikling. De eksekutive funktioner, motivation, arousal niveau og hukommelse. De eksekutive funktioner er de funktioner, vi som mennesker benytter til at planlægge, organisere, strukturere og justere vores handlinger. Hvis barnet, den unge har vanskeligheder inden for disse områder, kan det betyde, at barnet, den unge også har vanskeligheder med at planlægge, organisere, strukturere og justere sine færdigheder i det fælles rum med andre.

På Zebisgaard arbejdes der ud fra nogle principper, som har sit udspring i den pædagogiske metode TEACCH, som tager udgangspunkt i **struktur**, f**orudsigelighed** og **visuel støtte**. TEACCH programmet er udviklet ud fra karakteristiske og adfærdsmæssige kendetegn ved autisme, således at man hjælper mennesker med autismespekterforstyrrelser til at fungere i den kultur, der omgiver dem.

TEACCH har sit udspring North Carolina i USA og står for**T**reatment and **E**ducation of **A**utistic and Related **C**ommunication **H**andicapped **C**hildren eller direkte oversat: Behandling og undervisning af autistiske og kommunikations handicappede børn.

TEACCH er feks udviklet til undervisning, hvor man indretter klasseværelset på en bestemt måde, hvor eleven sidder i sin egen bås, skærmet for forstyrrende sanseindtryk fra omverdenen. Eleven arbejder i sekvenser, hvor der arbejdes fra venstre mod højre og oppefra og ned. Når eleven har lavet arbejdet, tjekker læreren på en liste, om arbejdet er korrekt udført. I dagligdagen og udviklingen af ALD indtænkes samme principper. Dette omhandler, at der skabes en holdning til, at børn og unge med autisme slapper af når der arbejdes og udføres arbejdsopgaver, opgaven meningsgøres og der skabes rum for pauser, således der stedseligt bibeholdes law arousel.

I TEACCH-modellen udvikles der mulighed der for:

1. Forældre medinddrages, så de får indflydelse i alle faser af udvikling og behandling
2. Børn, unge og forældre tilbydes en kontinuerlig støtte. Autisme er en – livslang problematik, derfor må en meningsfuld støtte også være livslang
3. Tilbud gives som en helhed – man søger at forholde sig børn og unge i alle miljøer

Første element i TEACCH rummer en grundlæggende teoretisk forståelse af autisme – det pædagogiske personale skal vide, hvad der kendetegner mennesker med autisme. Derfor opprioriterer vi på Zebisgaard, at grunduddannelse og løbende kurser omhandlende autisme er den del af de voksnes udvikling.

Andet element rummer en grundig helhedsbeskrivelse af personen med autisme og ikke kun en beskrivelse selve autismen, men som et helt og unikt menneske. Her er noget af det centrale at inddrage de enkelte rundt om, det vil sige forældre, lærere pædagoger, sagsbehandlere, læger, psykologer og andre.

Her benytter vi af vores **Livskvalitet trekant.** Livskvalitet er med til at give barnet den bedst mulige funktions- og mestringsevne, der fremmer selvtillid og selvstændighed, samt medvirker til barnets, den unges aktive sociale deltagelse.

Livskvalitet skal ses og arbejdes med ud fra 3 aspekter. På Zebisgaard arbejder vi med livskvalitetsmodellen - Det **psykodynamiske**, det **sociale** og det **kognitive** aspekt –

Barnet påvirkes af de indre psykologiske tilstandes energi, selvvirkeliggørelse, selvtillid, selvaccept, tryghed, følelsesoplevelser. Barnets, den unges relationer til mennesker og samfundets opbygning har betydning for barnets, den unges trivsel. Hvordan barnet, den unges indlæring foregår, og om barnet, den unge har den optimale mulighed for at lære på det kognitive plan, har stor betydning

De tre aspekter hænger sammen og skal ses og arbejdes med og en mangelfuld evne/mulighed for udvikling på barnets plan, indenfor det ene område, kan påvirke de andre to områder.

Tredje element rummer forskellige strategier og støtteværktøjer, som udvikles individuelt ud fra den enkeltes særlige evner og behov. Det kan være visualisering via piktogrammer, farvekoder, billeder eller konkreter, dag- og ugeskemaer, skriftlige aftaler, sociale historier, systematik samt organisering af tid og rum.

Heri rummes også de 8 H’er indenfor autisme, som via gensidig forventningsafstemning skaber forudsigelighed for autisten. De 8 H’er var den oprindelige udgave og sidenhen er nr. 8 og 9 også kommet til, så den også kendes som de 10 H’er:

1. Hvad skal vi lave – indholdet?
2. Hvorfor skal vi lave det – skabe mening?
3. Hvornår laver vi det – tidspunkt?
4. Hvor skal vi lave det – placering?
5. Hvem laver vi det med – voksne, børn?
6. Hvordan laver vi det – metode?
7. Hvor længe laver vi det – tidsperspektiv?
8. Hvor meget skal jeg lave – mængde?
9. Hvem kan jeg få hjælp af – person?
10. Hvad skal vi lave bagefter – indhold?

Fjerde element rummer det livslange perspektiv. Selvom autisme er en livslang diagnose, så har mennesker med autisme ofte særdeles gode udviklingsmuligheder. Alle aktiviteter bør derfor tilrettelægges med henblik på en kontinuerlig udvidelse af barnet, den unges selvstændighed samt potentielle handlemuligheder. I TEACCH tages der udgangspunkt i det der går godt, for ad den vej at udvikle andre sider.

Femte dimension rummer en erkendelse af at udviklingen er en dynamisk proces, hvor problemer med social forståelse, kommunikation, abstraktion, begrebsdannelse, differentiering og generalisation konstant må finde nye løsninger. I bund og grund handler det om fantasi hos den enkelte voksne. Miljøet tilpasses det enkelte barn og unge.

Vi anderkender, at det er os, som vokse, som bevæger os ind i barnets den unges verden. Langsomt tilbyder vi det omliggende samfunds fælleskab – altid udelukkende på barnets og den unge præmisser.